Tennes (mytológia)

Tennes alebo Tennés alebo Tenés (starogr. Τέννης – Tennes/iný prepis Tennés;, ) je v gréckej mytológii syn boha Apolóna a dcéry trójskeho kráľa Laomedonta Prokleie, kráľ ostrova Teneda.

Jeho matka sa vydala za Poseidónovho syna Kykna. Kyknos sa neskôr oženil s  Filonomou s dcérou Tragasa, ktorá sa do Tenna zaľúbila a keďže ju Tennes odmietal, jej láska sa premenila na nenávisť.Pausanias, Periégésis tés Hellados, 10,14,2.  Filonoma nakoniec intrigami dosiahla, že Kyknos Tenna a jeho sestru Hémitheu nechal zatĺcť do truhlice a hodiť do mora.Pseudo-Apollodorus, Epitoma, E,3,24–26.

Vlny mora ale truhlicu vyniesli na pobrežie ostrova Leukofros, kde ju vylovili miestni obyvatelia a oni sa tak zachránili. Po čase sa stal kráľom tohto ostrova, ktorý dostal po ňom meno Teneda. Jeho vláda bola však tvrdá a bezohľadná a tak si znepriatelil svoj ľud i susedov. Pausanias, Periégésis tés Hellados, 10,14,3. 

Keď sa pri brehoch ostrova objavili achájske vojská, ktoré tiahli do trójskej vojny, nechal zasypať ich lode kamením. To sa mu ale stalo osudným, lebo nahnevaný Achilles vystúpil na breh a v súboji ho zabil.

Podľa starovekých autorov vynašiel Tennes spoľahlivý prostriedok proti preťažovaniu súdov: každého žalobcu, ktorého obvinenie bolo falošné, nechal popraviť sekerou.Pausanias, Periégésis tés Hellados, 10,14,4.  Podľa starovekého úslovia „s tenedskou sekerou", čiže prísne a bezohľadne, podľa dnešných slov „sekernícky".

 Referencie  

 Literatúra 


Kategória:Postavy gréckej mytológie
Kategória:Trójska vojna